### 17.    Beslutning om prioritering af det planlagte udvendige vedligehold af kommunale ejendomme i 2017

**Åbent**

Sagsnr.: 326-2016-58210       J.nr.: 82.07.00           Dokumentnr.:
326-2016-401004

**Sagstype**

Beslutning.

**Resume og sagens baggrund**

På anlægsrammen for 2017 er der afsat 10,956 mio. kr. til
udvendig vedligehold af kommunale ejendomme. Der søges om frigivelse af det
samlede rådighedsbeløb sideløbende med dette dagsordenpunkt.

Rådighedsbeløbet foreslås prioriteret efter følgende model:
1. Mathias Schmidt, der med fordel kan puljes og udbydes samlet; 2.
Mathias Schmidt, der ikke med fordel kan puljes; 3. Uforudsete anlægsopgaver.

**Indstillinger**

Chefen for Vej, Ejendom og Affald indstiller,

1. at
vedligeholdelsen prioriteres efter den opstillede model

2. at
rådighedsbeløbet fordeles som beskrevet herunder

**Behandling**

Teknik- og Miljøudvalget.

**Sagsfremstilling**

På anlægsrammen for 2017 er der afsat 10,956 mio. kr. til
udvendig vedligehold af kommunale ejendomme. Der søges om frigivelse af det
samlede rådighedsbeløb sideløbende med dette dagsordenpunkt.

Den udvendige vedligeholdelse af de kommunale ejendomme
består af en lang række meget forskellige opgaver. I nogle tilfælde kan der
være tidsmæssige og økonomiske fordele ved at pulje flere opgaver og udbyde dem
samlet. Andre gange er opgaverne enten specielle eller få af samme type. Her er
det ofte en fordel, at den enkelte opgave i stedet udbydes særskilt. Endelig
opstår der erfaringsmæssigt en række uforudsete opgaver, der knytter sig til de
planlagte opgaver i løbet af året.

Derfor foreslås rådighedsbeløbet prioriteret efter følgende
model:

1. Mathias Schmidt,
der med fordel kan puljes og udbydes samlet

2. Mathias Schmidt,
der ikke med fordel kan puljes

3. Uforudsete
anlægsopgaver.

Det tekniske område vil herefter tage udgangspunkt i den
bygningsregistrering, der er foretaget af de kommunale ejendomme. Den viser, at
der er et efterslæb på den udvendige vedligeholdelse af ejendommene.

Det tekniske område vil med fordelingen, der fremgår af
bilag 1, blandt andet tage fat på en del af efterslæbet. Derudover kigges der
på bestemte typer opgaver, der står for tur i de kommende år ifølge
registreringen. Disse puljes og udbydes samlet, der hvor det giver en fordel.
Det kunne eksempelvis være vinduesudskiftninger, facadearbejde, tagflader, mv.

Ved at arbejde med samlede smarte udbud på en række opgaver
forventes det, at man kan effektivisere den planlagte vedligeholdelse. Arbejdet
med smarte udbud understøtter ejendomsstrategiens formål og bidrager til
opfyldelse af målsætningerne heri.

Herunder beskrives hvilke opgaver det tekniske område
foreslår prioriteret i 2017 på baggrund af fordelingen:

*1. Mathias Schmidt, der med fordel kan puljes og udbydes
samlet*

· Udskiftning af døre, vinduer og ovenlys i en række
bygninger afledt af vores bygningsregistrering - vil give besparelser på
energiregninger og forbedre indeklima. (ca. 3.000.000 kr.)

· Maling af facader på en række bygninger afledt af vores
bygningsregistrering. (ca. 1.000.000 kr.)

· Tagrenoveringer på en række bygninger afledt af vores
bygningsregistrering. (ca. 1.000.000 kr.)

· Kloakrenoveringer på en række bygninger afledt af vores
bygningsregistrering. (ca. 500.000 kr.)

· Tagrender, nedløb og brønde på en række bygninger afledt
af vores bygningsregistrering (ca. 300.000 kr.)

· Energi- /ctsstyring på en række bygninger afledt af vores
bygningsregistrering (ca. 200.000 kr.)

(Smarte udbuds bidrag til ejendomsstrategien anslås til at
udgøre 500.000 kr.)

*2. Mathias Schmidt, der ikke med fordel kan puljes*

· Renovering af kloakledning under Kalundborghallen (ca. 500.000
kr.)

· Nedrivning af nedslidt og ubenyttet pavillon på Rynkevangsskolen
(ca. 50.000 kr.)

· Nedrivning af nedslidt og ubenyttet værksted på [adresse] 14
(ca. 200.000 kr.)

· Renovering af Gørlevhallens vestlige facade (ca. 1.500.000 kr.)

· Renovering af eksisterende bygninger i forbindelse med Kultur- og
Jesper Schou (ca. 400.000 kr.)

· Tekniske opgaver som eks. vvs, afløb, ventilation, el, mv. i en
række bygninger (ca. 500.000 kr.)

· Diverse spredt vedligeholdelse afledt af vores
bygningsregistrering. (ca. 1.000.000 kr.)

*3. Uforudsete anlægsopgaver*

· Opgaver, der opstår i forbindelse med planlagte opgaver (ca.
500.000 kr.)

· Opgaver, hvor ny viden/informationer opstår og påvirker
prioriteringen (ca. 500.000 kr.)

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Bilag 1\_Fordeling af udvendig vedligehold 2017\_diagram | 326-2016-412596 |